[image: image1.png]Ar,.PO3A"

cbopew, obuLEpesoso





 ДЕТСКА ГРАДИНА „РОЗА“  

село Борец 4144, ул.1 № 47а общ. Брезово, обл. Пловдив                                                                                                                                                                                      тел.:0878409171 – Директор , е-mail: cdg.roza@abv.bg

Утвърждавам:……………….

Директор: Цветанка Андонова

ПРАВИЛНИК ЗА ДЕЙНОСТТА
НА ДГ „РОЗА“

за учебната 2023/ 2024г.
Настоящият правилник е приет на заседание на Педагогическия съвет,
Протокол №1 от 15.09.2023г.
Общи положения

Чл. 1. Настоящият правилник се издава на основание чл. 28, ал. 1, т. 2 от ЗПУО.

Чл. 2. Този правилник урежда:

1. устройството и дейността на детската градина;

2. организацията на предучилищното образование;

3. функциите и управлението на детската градина;

4. механизмите за взаимодействие между участниците в предучилищното образование.

Чл. 3. С правилникът се определя организацията на предучилищното образование и подкрепата на личностното развитие на децата.

Чл. 4. С настоящия правилник се създават необходимите условия и предпоставки за реализиране на основните цели на предучилищното образование, произтичащи от ЗПУО, Наредба № 5/2016 г. за предучилищно образование, останалите ДОС в образованието и конкретните условия в ДГ .

Чл. 5. Правилникът е задължителен за всички лица намиращи се на територията на  ДГ – педагогически и непедагогически персонал; ръководители на дейности, които не са дейности на ДГ; родители и други лица, извършващи периодични или епизодични дейности в детската градина.

I.
Водещи   ориентири на дейността

Чл. 6. Нашите ценности са:

· детето и детството;

· споделената отговорност за всяко дете;

· екипност и доверие;

· професионализъм и подкрепа;

· удовлетвореност и резултатност.

Чл. 7. От съществено значение за нашия успех е устойчивото развитие на детското заведение като модерна  институция за предучилищно образование. 

Чл. 8. (1) Нашите цели са:

· пълноценна социализация на детето в детската общност;

· цялостно развитие на детето;

· приоритетно насърчаване на емоционалната интелигентност у детето;

· подкрепа на личностното развитие;

· осигуряване на равен шанс за всички деца при постъпването им в училище.

Чл. 9. Нашите политики отразяват нашите ценности и целите на предучилищното образование.

Чл. 10. Ние работим в сътрудничество и взаимодействие с родителите и по начин, който гарантира най-добрите интереси на детето.

Чл. 11. Детската градина осигурява необходимите условия за личностно ориентиране, учене чрез правене и резултатно обосновано педагогическо взамодействие.
II . Статут на детското заведение
Чл. 12. (1) Детска градина „Роза“  е институция в системата на предучилищното и училищно образование, в която се отглеждат, възпитават, социализират и обучават деца на възраст от тригодишна възраст до постъпването им в първи клас.

(2) Детска градина „Роза“ е общинска детска градина. 

(3) Организацията на предучилищното образование е целодневна, полудневна, почасова или самостоятелна. В ДГ организацията на работа е целодневна. По желание на родителите и необходимост имаме готовност за почасова организация
Чл. 13. (1) Детска градина „Роза“ ползва имоти, които са публична общинска собственост, с адрес: с. Борец, ул. 1, № 47а, общ. Брезово, обл. Пловдив.
 (2) Детска градина „Роза“ има: 

    1.Собствен кръгъл печат; 

    2.Шифър по Булстат (ЕИК);

    3.Електронен подпис (КЕП). 

Чл. 14. (1) Сградата на детската градина  се помещава в специално проектирана и построена за целта сграда.
(2) Сградата отговаря  на нормативни изисквания за фзическата среда.

(3) Капацитет на детската градина е 2 градински групи с 33 места.

Чл.15.(1) Детска градина „Роза“ носи отговорност за: 

1. създаването на условия за опазване на живота и укрепване здравето на децата по време на престоя им в детското заведение; 

2. изпълнението на Държавните образователни стандарти за предучилищно образование /ДОС за ПО/; 

3. изпълнението на държавните стандарти по чл. 22 на ЗПУО.
Чл. 16. Детска градина „Роза“ осъществява своята дейност  в съответствие с нормативните актове, като:

1.
определя свои политики за развитието си в съответствие със законите на страната;

2.
урежда устройството и дейността си;   

3. избира организацията, методите и средствата на възпитание, обучение и социализация за осигуряване на качествено образование;

4.
определя свои символи и ритуали в съответствие с принципите на националната идентичност и култура;
5. определя организацията на предучилищното образование.
Чл. 17. (1) В детска градина „Роза“ официален език е българският.

(2) Детската градина създава условия за усвояването на книжовния български език.

III. Прием и обхват на децата:

Чл. 18. Постъпването на децата в детската градина става по желание и по избор на родителите или настойниците.

Чл. 19. (1) В детска градина „Роза“  записването на деца се осъществява целогодишно и при наличие на свободни места. 

(2) Приемът на децата се организира от директора на детската градина и в съответствие с Наредба на общинския съвет за записване, отписване и преместване на деца в общинските детски градини на територията на община Брезово.               
 (3) За приемане на дете в детската градина родителите представят следните документи:

 1. Писмено заявление до директора на детската градина.

 2. Копие от акта за раждане на детето.

 3. Медицински документи, в съответствие с Наредба № 3 от 2007 г. на МЗ:

•
Здравно-профилактична карта на детето, попълнена от личния лекар.

•
Еднократен отрицателен резултат от изследване за патогенни чревни бактерии.

•
Еднократен отрицателен резултат от изследване за чревни паразити, извършено не по-рано от 15 дни преди постъпване на детето в ДГ.

•
Изследване на кръв и урина,извършени в едноседмичен срок преди постъпване на детето в ДГ.

•
Данни от личния лекар за имунизационния статус на детето, съгласно изискванията на Наредба № 15 от 2005 г.

•
Медицинска бележка от личния лекар за липса на контакт със заразно болни, три дни преди постъпване на детето в ДЗ.

5. Решение на РЕПЛР към РУО – Пловдив  за насочване на дете със СОП за приобщаващо образование  
 (4) Информация за условията на работа, процедурата по приема и необходимите документи за постъпване на дете в детската градина, родителите получават от директора в определените приемни дни.
(5) За отказ от постъпването на детето в детска градина „Роза“ се смята:

1.
Незаписано дете в срок от една седмица след оповестяване на резултатите по приема;

2.
Непостъпило в детската група дете до 15 септември на текущата година без да са оповестени уважителни причини за това;
3.
Отсъствието на дете в продължение на повече от 30 дни без да са оповестени уважителни причини за това;
4.
В случаите по т. 1, 2 и 3 имената на детето се заличават от списъчния състав на детската група и в НЕИСПУО – по ред определен от МОН.

Чл. 20. Деца, на които не са извършени задължителните за възрастта имунизации, не се приемат в деткото заведение. 
Чл. 21. (1) Задължение на детската градина е да приема за приобщаващо образование деца със специални образователни изисквания и/или с хронични заболявания. 

(2) Децата със СОП и/или с хронични заболявания при необходимост получават съответстващо ресурсно подпомагане и се обучават по специално изготвена за целта индивидуална учебна програма.

Чл. 22. Не се допуска отказ за приемане на дете по дискриминационни причини.

Чл. 23. При записването на детето родителите се запознават   с настоящия правилник  
Чл. 24. При постъпване на децата в детска градина „ Роза “:
1.
родителят е длъжен да уведоми медицинската сестра и учителите за специфични здравословни проблеми и особености на поведението и развитието на детето;

2.
родителят предоставя подробни и коректни данни за връзка при необходимост – адрес, личен телефонен номер и телефонен номер и име на личния лекар на детето.

Чл. 25. Процедурата по безпроблемна адаптация на новопостъпилите деца включва:

1.
предварителни посещения на детето с родителя с цел запознаване с детската градина, групата и условията на работа;

2.
предварителни консултативни срещи на родителите с учителите на детската група;

3.
първоначален престой на детето с родителя в детската занималня (при необходимост) до готовността на детето и неговата успешна адаптация към новите за него условия. 

Чл. 26. (1) При постъпването на дете учителите създават индивидуално портфолио.

(2) Портфолиото се съхранява и ежедневно обогатява от учителите до изпращането на детето в училище.

(3) Портфолиото включва:

1.
информация за детското развитие;

2.
материали от продуктивната творческа и образователна дейност на детето;

3.
сведения за резултатите от периодичните антропометрични измервания;

4.
снимки;

5.
други материали по преценка на учителите и утвърждаващи успехите на детето.

Чл. 27. (1) Броят и съставът на децата в групите се определя от директора на детското заведение в началото на всяка учебна година и след съгласуване с финансиращия орган.

(2) Групата се сформира при минимален брой  12 деца и максимален брой 22+2 деца.

Чл. 28. (1) Средната месечна посещаемост, определена със заповед на кмета на общинатата и съгласно Наредба на общинския съвет за записване, отписване и преместване на децата е  12 деца.                                                                                     Чл. 29. Ежедневното присъствие на децата се отчита от учителите чрез регистриране на отсъствията в съответния раздел от дневника на детската група.
 Чл. 30. (1)При отсъствие на детето да се уведомяват задължително писмено учителите в групата; 

(2) Отсъствията по уважителни причини се удостоверяват от родителите, чрез медицинска бележка или заявление за отсъствие по семейни причини;
(3) За отсъствието на децата за периода на регламентираните ваканции не се изисква представянето на документи.

 Чл. 31. (1) При отсъствие повече от 30 дни по епидемични показания се представя еднократен отрицателен резултат от изследване за патогенни чревни бактерии.

 (2) При отсъствие повече от 2 месеца – еднократен отрицателен резултат от изследване за чревни паразити, съгласно Наредба № 5/ 2006 г. за ДПК на месни паразитози.

      Чл. 33. (1) По желание, родителите могат да преместват детето си в друга детска градина или училище, които осъществяват предучилищно образование през време на цялата учебна година.

(2) Преместването се осъществява след писмено изразено желание на родителя и след заплащане на всички начислени такси /ако има такива/. 

(3) При преместване на деца от І и ІІ възрастови групи, детската градина издава служебна бележка.

(4) При преместване на дете от трета и четвърта група, се издава Удостоверение за преместване.

(5) След издаване на удостоверение за преместване, директорът уведомява писмено общинската администрация и РУО, където детето е включено в списъка на подлежащите на задължително обучение до 16 – годишна възраст.

Чл. 34. (1) Отписването на децата от детската градина се извършва:

1.
при постъпване в първи клас;

2.
по желание на родителите/ при преместване в друга детска градина или подготвителна група в училище или при смяна на местоживеене/, като се подава писмено заявление/по образец на ДГ/ и декларация за липса на финансови задължения към ДГ;

3.
при безпричинни отсъствия в срок от два месеца без предупреждение на директора на ДГ.
Чл. 35. При отписване на дете на родителите се връчва:

1. медицинската карта, след направените задължителни вписвания от страна на кабинетната медицинска сестра оформена от медицинската сестра на градината, за подготвителна група;

2. личното портфолио на детето.

Чл. 36. (1) Децата при навършване на 5-годишна възраст се преместват в подготвителна група на НУ „Св. Св. Кирил и Методий“, с. Борец за  следващата учебна година/от 01.09,… г./, освен ако родителите не са заявили писмено желание за преместване в друга детска градина.

(2) Ако в новосформираната група има свободни места се приемат нови деца до запълване на местата.
IV. Ежедневен прием на децата

Чл. 37. (1) Предучилищното образование се организира в учебни години.

(2) Учебната година включва учебно и неучебно време.

(3) Учебното време през учебната година е в периода от 15 септември до 31 май на следващата календарна година.

(4) Учебното време се организира в учебни седмици и учебни дни.

(5) Учебната седмица е с продължителност 5 дни и съвпада с работната седмица.

(6) Детската градина осигурява възпитание, социализация, обучение и отглеждане на децата в рамките на 12 астрономически часа на ден през учебната година.

(7) Началният час на сутрешния прием е 6.30 ч. и крайният час за изпращане на децата за деня е 18.30 ч.

Чл. 38. (1) За времето от 6.30 до 7.00 ч. и от 18.00 до 18.30 часа за децата,   посещаващи детската градина и при необходимост, се грижат пом. възпитатели.
Чл. 39. Прием на дете след 8.30 ч. се допуска по уважителни причини и след предварителна заявка от страна на родителите от предходния ден.

Чл. 40. (1) При предаването на децата от родителите, по време на сутрешния прием, се осъществява преглед на здравословното състояние на децата от учителя на групата или  медицинска сестра. 
(2) В детската група не се допускат болни и недоизлекувани деца.

(3) В детската група не се приемат лекарства под какъвто и да е предлог.
(4) Родителите спазват установеният ред за влизане и излизане  от детската градина при водене и вземане на децата.
Чл. 41. (1) В детската група не се допускат деца, носещи предмети, които могат да представляват заплаха за живота и здравето на самото дете или на останалите деца в групата.

(2) В детската група не се допускат деца с GSM, както и тяхното използване от детето.

 (3) В детската група не се допускат деца със златни накити или други скъпи предмети. Детската градина не носи отговорност за съхранението им дори когато са внесени незабелязано.

Чл. 42. (1) По време на сутрешния прием учителят на детската група организира:

1.
занимания по интереси за децата;

2.
родителите предават информация /ако това е необходимо/ на учителя за състоянието на детето;
(2)индивидуални срещи с родителите за обмен на информация за детето се осъществяват  във време удобно за родител и учител .
Чл. 43. Организацията на учебния ден за  детските групи се изготвя от учителите и се утвърждава със заповед на директора.

Чл. 44. (1) Дневното разписание на учебния ден в учебно време включва редуване на основни и допълнителни форми, а в в неучебно време – само допълнителни форми.

(2) Организацията на престоя на децата е мобилна и вариативна, съобразена с потребностите на децата.

(3) Допуска се изменение на организацията на учебния ден по преценка на учителите и в зависимост от сезона и индивидуалните и възрастови особености на децата.

Чл.45.  Приемът и предаването на децата може да се осъществява и на двора на детската градина, при подходяща температура и сухо време през всички сезони на годината. 

Чл.46.  През летния период част от дневният режим се осъществява  навън – прием и допълнителни форми
Чл. 47. (1) В края на деня децата се предават лично на родителите.

(2) Детето може да бъде предадено на друг член от семейството след предварително заявяване/писмено /  от родителите.

(3) Не се допуска предаването на деца:

1. на родители, лишени от родителски грижи по съдебен път;

2. на родителите на друго дете от групата (освен когато родителите са дали писмено съгласието си за това);

3. на непълнолетни братчета или сестрички;

4. на родители във видимо нетрезво състояние.

Чл. 48. (1) При предаването на децата на родителите учителят може да сподели персонална информация за престоя на детето в групата, относно храненето, участието с организирани занимания и игри, комуникацията с другите деца, ако родителя пожелае.
(2) Споделената информация следва да почива на реални факти, да е уважителна към детската личност и предполагаща сътрудничество и партньорско взаимодействие между педагозите и семейството в интерес на детето.

Чл. 49. (1) Крайният час за напускането на детската градина е 18.30 ч. 

(2) В случаите на невзети деца след 18.30 ч.,  учителя търси съдействието на РПУ.
V. Организация на педагогическото взаимодействие в детската градина

Чл. 50. Педагогическото взаимодействие с децата се осъществява при спазване на ДОС за предучилищно образование.

Чл. 51. (1) Предучилищно образование:

1. се осъществява от квалифицирани учители и с помощта на помощник-възпитателите;

 2. се организира съобразно възрастовите особености и индивидуални потребности на децата;

3. се реализира в съдействие и партньорство с родителите;

 Чл. 52. (1) Педагогическото взаимодействие в предучилищното образование се организира в основни и допълнителни форми.

Чл. 53. (1) Основна форма на педагогическо взаимодействие с децата е педагогическата ситуация.

(2) Педагогическата ситуация е личностна среща на педагога с детето.

(3) Педагогическите ситуации се реализират само в учебно време и осигуряват постигането на:

1. цялостно развитие на детето;

2. придобиване на съвкупност от компетентности – знания, умения и отношения необходими за преминаването на детето към училищно образование.

(4) Компетентностите са дефинирани като очаквани резултати от възпитанието, обучението и социализацията на децата за всяка възрастова група по образователни направления:

1. Български език и литература;

2. Математика;

3. Околен свят;

4. Изобразително изкуство;

5. Музика;

6. Конструиране и технологии;

7. Физическа култура.

(4) Броят на педагогически ситуации по всяко образователно направление и тяхната продължителност се определя от Програмната система на детската градина.

(5) Разпределението на педагогическите ситуации се осъществява седмично разпределение по образователни направления за всяка възрастова група.

(6) Учителите, работещи в разновъзрастова група изготвят седмично разпределение на педагогическите ситуации по образователни направленя за всяка възрастова подгрупа в групата. 

Чл. 54. Отстраняването на децата от основни и допълнителни форми под какъвто и да е предлог е абсолютно забранено.

Чл. 55. Предучилищното образование полага основите за учене през целия живот, като осигурява физическо, познавателно, езиково, духовно-нравствено, социално, емоционално и творческо развитие на децата, вземайки предвид значението на играта в процеса на педагогическото взаимодействие.

Чл. 56. (1) Процесът на предучилищното образование в ДГ е подчинен на прилагането на Програмна система.

(2) Програмната система на ДГ е:

1. част от стратегията за развитието на детската градина;

2. предлага цялостна концепция за развитието на детето, с подходи и форми на педагогическо взаимодействие, подчинени на обща цел;

3. отчита спецификата на възрастовите особености, на детската градина и детските групи;

4. определя механизмите на взаимодействие между участниците в предучилищното образование;

5. приема се с решение на педагогическия съвет на детската градина.

(3) Програмната система на ДГ разпределя основните форми по следния начин:

Чл. 57. (1) Учителите избират алтернативни познавателни книжки и учебни помагала за работа след добро познаване, съобразеност с конкретиката на детската група и програмната система на детската градина
(2) В началото на всяка учебна година в групата на детската градина се прави организация за осигуряване на  учебни книжки за първа и втора група, като помощни за осъществяване на програмната система и материали за работа . 
(3) Родителите вземат решение за  начина на доставяне на материалите в групата 
Чл. 58. (1) Учителите самостоятелно изготвят тематично разпределение за всяка възрастова група в контекста и като част от програмната система.

(2) Не се допуска избор на теми, които са дискриминиращи по отношение на детето и неговото семейство.

Чл. 59. Проследяването на индивидуалното развитие на детето се осъществява:

1.
като съпоставимост с очакваните резултати – Наредба № 5 от 2016 г. за предучилищно образование;

2.
от учителите на детската група
3.
при спазване на изискванията за организиране на педагогическа диагностика;

4.
периодично: в началото на учебната година – входящо ниво и в края на учебната година – изходно ниво и текущо в процеса на педагогическото взаимодействие;

5.
за проследяването на резултатите от предучилищното образование се използва избран от учителите инструментариум;

6.
 резултатите се вписват коректно в съответния раздел на дневника на детската група;

9.
получените резултати за база за планиране на образователното съдържание;

10. индивидуалните постижения на детето се информират по подходящ начин с родителите;

11.
 не се допуска етикиране на база констатирани затруднения;

12.
 при констатирани затруднения от страна на детето се организира допълнителна индивидуална работа с детето. 

13. на диагностициране подлежи всяко дете независимо по кое време е постъпило в ДГ.

Чл. 60. (1) В 14-дневен срок преди края на учебното време учителят отчита
готовността на детето за училище- отчита физическото, познавателното, езиковото, социалното и емоционалното му развитие.

Чл. 61. Портфолиото, отразяващо личните образователни постижения на детето, се предава на родителите в края на учебното време/31май/ с цел осигуряване  на продължаващо взаимодействие между тях и инситуциите в интерес на детето и неговото развитие.
Чл. 63. (1) Организираните форми и дейности с децата във   физкултурен салон се осъществяват от  учителите на групата .
 Чл. 64. (1) Физическата среда в занималнята и допълнителните помещения се организира, съобразно възрастовите и индивидуални особености на децата и в подкрепа на детското развитие.

(2) В занималнята се обособяват кътове/ателиета за занимания и игри с малки групи деца /подгрупи, организирани по формален признак по инициатива на учителите или по избор на децата.

VI. Педагогически дейности, които не са дейност на детската градина

Чл. 67. (1) По желание на родителите, удостоверено с писмено заявление, в детската градина се организират педагогически дейности, които не са дейност на детската градина. /ако  има  такива /.                                                                                           (2) В началото на всяка учебна година с решение на педагогическия съвет се определя какви да бъдат те според постъпилите оферти. 

(3) Провеждането на този вид педагогически услуги се извършва от квалифицирани преподаватели, с които се сключват договори. 

(4) Родителите заплащат индивидуално обявените такси лично на ръководителите на допълнителните дейности.

VII. Организация на задължителната предучилищна подготовка на децата

Чл. 68. Подготовката на децата за училище е задължителна две години преди постъпването им в първи клас, но не по-рано от годината, в която детето навършва 5 години.

Чл. 69. Приемът на деца, непосещавали ДГ, в подготвителна група се осъществява съгласно разпоредбите на раздел Първи от настоящия правилник..
Чл. 71. (1) След писмено изразено желание от страна на родителите, 5-годишните деца могат да бъдат подготвяни за постъпване в първи клас на 6 години. 

     (2)
Решението на родителите за по-ранното постъпване на дете в първи клас следва да е аргументирано в интерес на детето и обсъдено с учителите на групата.

Чл. 72. Подготовката на децата за училище в ДГ се осъществява:

1. в специално организирани за целта подготвителни групи, сформирани по при необходимост – в разновъзрастови   групи.

Чл. 73. (1) Децата, включени в задължително предучилищно образование, две години преди постъпването им в първи клас получават комплект безплатни познавателни книжки.

Чл. 74. Подготовката на децата за училище в задължителните подготвителни групи се осъществява по Програмна система на ДГ. 

Чл. 75. Педагогическото взаимодействие в трета и четвърта група се реализира:

1.
в съответствие с изискванията на ДОС за предучилищно образование;

2.
 при приоритетното използване на игри, като водеща детска дейност и като обучителен метод;

3.
при използването на индивидуален и диференциран подход за осигуряване на равен шанс на всяко дете при постъпване в училище;

Чл. 76. (1) На децата в детската градина не се допуска задаването на домашна работа и работа с познавателните книжки с родителите вкъщи.

Чл. 77. Подготовката на децата за ограмотяване е съобразена с достигнатото индивидуално ниво в развитието на детето и не включва дейности на същинското ограмотяване, което е в компетентностите на обучението в първи клас.

Чл. 78. Задължителният характер на подготвителните групи изисква редовна посещаемост на децата през учебната година.

Чл. 79. (1) За децата невладеещи български език се осигурява допълнително обучение по специализирана методика.

(2) Допустими са отсъствия само по уважителни причини:

1.
заболяване;

2.
семейни причини.

 Чл. 80. (1) Отсъствията на децата се регистрират ежедневно в дневника на група от учителите.

Чл. 81. Директорът на детската градина носи отговорност за пълен обхват и редовна посещаемост на децата подлежащи на ЗПП.

Чл. 82. (1) Директорът на детската градина, ежемесечно изпраща на Регионалната дирекция за социално подпомагане по постоянен адрес на родителите справка по образец за всяко дете, отсъствало през съответния месец повече от 3 дни, за които няма уважителни причини. 

(2) Справката се изпраща за периода на учебното време: 15 септември – 31 май.

Чл. 83. (1) През учебната година децата могат да бъдат премествани по желание на родителите в друга ДГ или такава в училище. 

(2) Преместването се извършва след:

1.
подадено писмено заявление от страна на родителите;

2.
издаване на удостоверение за преместване.

Чл. 84. При преместване през учебната година детето получава портфолиото си. Чл. 85. (1) В края на учебната година учителите на ПГ 6-годишни установяват училищната готовност на децата.

 (2) Получените резултати от проследяването на постиженията на децата се вписват в Удостоверение за задължително предучилищно образование. 

Чл. 86. (1) Децата, завършили четвърта подготвителна възрастова група, получават Удостоверение за завършена подготвителна група.

(2) При необходимост в документа се правят препоръки за насочване на бъдещия ученик към подходящи форми за допълнителна работа през началния етап на основното образование, включително допълнително образование .                                Чл. 87. (1) При изписването на децата за постъпване в училище, децата от ПГ-6-годишни получават:

1. Удостоверение за завършена подготвителна за училище група;

2. Личният си медицински картон;

3. Личното си портфолио, съхраняващо материали от постъпването им в детската градина.

Чл. 88. При записването на децата в училище родителите представят издаденото от детската градина Удостоверение за завършена подготвителна група. 
Организация на празници и тържества
      Чл. 30.  Празниците, които се провеждат в детското заведение биват:

· общи /с присъствие на родители/ - не повече от 4 за учебна година

· общи /без присъствие на родители/- не повече от 4 за учебна година

· тържества по групи по предварително съгласуван график

(1)  На празници/тържествата, организирани от групите, присъстват родителите на децата - не повече от двама човека  за едно дете.

(2)  В помещението за празници родителите влизат с изключени мобилни телефони.

(3)  На празника могат да присъстват братчета или сестрички на децата, навърили три години.

(4)  Видеозаснимане може да бъде направено само от един човек – родител или фотограф,  упълномощен от родителския актив, който предоставя записа на желаещите.

(5)  В началото на учебната година родителите подписват декларация за използване на снимки на техните деца на страниците на Facebook  или филми и презентации отразяващи живота в групата и детското заведение и за учебни цели.

1. Публикуването на снимки, видео и други материали на сайта на ДГ отговорност носи педогическият специалист, отговарящ за поддръжката, организирането и актуализирането на същия, определен със заповед на директора.

2. За публикуване на снимков и видео материали на децата отДГ, през създадените сайтове, отговорност носят учителките в групите.

(6) При празник на открито / в двора на детското заведение/  или при специално наета зала присъстват всички желаещи, без ограничение в броя.
VIII. Здравно осигуряване

Чл. 89. (1) Медицинското обслужване на децата от ДГ се осъществява от  медицинска сестра в детската градина .
(2)  Сестрата в детската градина посещава  групата по предварително изготвен и утвърден със заповед на директора график.

Чл. 90. (1) Медицинска сестра има следните задължения и отговорности:

1.
извършва сутрешния филтър при приемането на децата, установява здравословното им състояние и наличие на опаразитяване в присъствие на родителя. При установяване на признаци на заболяване или опаразитяване не приема детето и насочва родителите към личния лекар;

2.
организира и провежда здравно-профилактични дейности за предотвратяване и ограничаване на рисковите фактори по предварително утвърден със заповед на директора план; 

3.
осъществява комуникация с личните лекари на децата с цел установяване на особености в здравословното им състояние и редовно извършване на имунизациите;

4.
децата със СОП и/ или хронични заболявания са под специално наблюдение на медицинския специалист на детската градина;

5.
периодично провежда антропометрични измервания и ги отразяват в здравно-профилактичната карта. Информацията от проведените измервания се съхранява и в портфолиото на детето;

6.
води нужната документация за всяко дете и редовно попълва медицинските картони на децата;

7.
ежедневно осъществява контрол на качеството на хранителните продукти и готовата храна;

8.
 ежедневно извършва проверка на хигиенното състояние на групите, коридорите, кухнята и проведените дезинфекционни мероприятия, отразява резултатите писмено;

9.
 контролира хигиенните изисквания за поддръжка на дворното пространство и предприема необходимите мерки за неговото обезопасяване;

10.
 в  групи, в дните на отсъствие на медицинската сестра, същите задължения и отговорности се поемат от учителите на групите.  
Чл. 91. Медицинските сестри извършват провеждането на профилактични и противоепидемични дейности за предотвратяване и ограничаване разпространението на заразни и паразитни заболявания.

Чл. 92. (1) При заразно заболяване се изолират карантинираните групи и деца.

(2) Не се допуска участие в общи дейности на детската градина и сливане на групи при обявена карантина.

Чл. 94. (1) Контролът върху изпълнение на задълженията на медицинските специалисти в детската градина се осъществява от директора на детското заведение.

(2) При нарушения от страна на медицинското лице или отказ за изпълнение на поставени от директора задачи, директорът писмено информира кмета на общината.
IX  Организация на детското хранене
Чл. 95. Храненето в детската градина се регламентира от системата от първични мерки за контрол и безопасност на храните . 
 Чл. 96. (1) В детската градина се доставя храна според изискванията за рационално хранене  по Наредба за хранене на децата от 3 до 7г.  на МЗ.

(2) Менюто се изготвя ежеседмично /всеки птък/ от медицинска сестра и готвач.
 Чл. 97 . Храната се получава в групата и се разпределя от пом.-възпитателя.
Чл.  98 . Медицинската сестра и учителите контролират разпределянето и консумирането на храната.

Чл. 99.Децата се хранят 4 пъти дневно, което включва една сутрешна подкрепителна закуска с плод в 10,00 ч.
Чл. 100. Според възрастта се спазват и изискванията за:

1.
култура на храненето;

2.
самообслужване по време на храна;

3.
правила за самостоятелно подреждане.

Чл. 101 Контролът по количеството и качеството на храната се осъществява ежедневно от учителите и медицинската сестра  
Чл. 102. Родителите се информират ежеседмично за менюто на децата по дни писмено, на специално организирано за целта табло.  
X. Управление и финансиране на детската градина

 1. Управление

 Чл. 103 (1) ДГ се управлява от директор и неговите законни разпореждания са задължителни за целия персонал и родителите.

(2) Условията и редът в детското заведение се определят от директора и с помощта на разписани вътрешни регламенти.

(3) Специализиран орган за управление е Педагогическият съвет, който разрешава основни педагогически въпроси.

 Чл. 104 .Директорът е председател на педагогическия съвет и носи отговорност за изпълнението на неговите решения.

Чл. 105 .  (1) Към ДГ се създава Обществен съвет /чл.265 от ЗПУО/,  който е орган за подпомагане  развитието на детската градина.
(2) Броят на членовете е нечетен.  В нашата детска градина обществения съвет ще  се състои от 5 човека.
(3) В състава на обществения съвет влизат: 1/един/ представител на  Община Брезово,  като финансиращ орган и  4/четири/ представители на родителите на децата в детската градина
(4) Представителите се избират на събрание на родителите .                                 (5)  Устройството и дейността на обществения съвет се уреждат с правилник, издаден от министъра на образованието и науката.
 2. Финансиране на дейността на детската градина

Чл. 106 (1) ДГ  работи в условията на неделегиран бюджет.

(2) Сградите на детската градина, както и всички материални активи са общинска собственост.

(3) Финансирането на детската градина става от държавни и местни дейности. 

(4) Бюджетът се формира в началото на всяка финансова година от първостепенния разпоредител с бюджетните средства.
(5) Директорът е отговорен за правилното разходване на средствата, а всички работещи за спазване на изискванията за допустими икономии и недопустими разхищения на консумативи, материали и средства.

Чл. 107 Възможности за допълнителни приходи – разработване на образователни проекти, приходи от базари и дарения.
XI. Партньорства и комуникации на детската градина
Чл. 116  (1) ДГ  има за свой основен приоритет осигуряването на широка обществена подкрепа. 

(2) Взаимодействието със социалните партньори на детската градина включва:

-
Начално училище „Св. Св. Кирил и Методий”
-
Читалище / библиотека;

Чл. 117 Работата със социалните партньори се координира от директора и има за цел да обогати педагогическия процес и да способства за популяризирането постиженията на децата и техните учители.

 Чл. 118  Работещото партньорство с институциите е насочено към разбиране и отношение към детската градина като към модерно, развиващо се и  добре реформирано звено на образователната система.
XII. Задължителна документация 

 Чл. 119 . Задължителната документация се води и съхранява в съответствие с Наредба № 8/2016 г. за информацията и документите в системата на предучилищното и училищно образование.

Чл. 120.Със заповед на директора се определят длъжностните лица за воденето и съхранението на задължителната документация в детското заведение.

Чл. 121 Контрол по изпълнението на държавните образователни стандарти  за информацията и документите в системата на предучилищното и училищно образование осъществява директора на ДГ  .
XIII. Материално-техническа база

Чл. 122  (1) За целите на дейността си  детската градина    разполагат с добре изградена и подържана материално-техническа база.

(2) Отговорност за опазването на материалната база носят всички работещи в детската градина.

(3) Материално-отговорно лице е директора .
Чл. 123  Работещите в детската градина и децата имат право да ползват безпрепятствено и по предназначение наличната МТБ.

Чл. 124 . (1) Работещите и родителите са длъжни да опазват материалната база на детската градина.

(2) Родителите и учителите са задължени да възпитават децата в опазването и поддържането на добър вид на мебелите и предметите от интериора, съобразно възрастта на децата.

Чл. 125. При допусната повреда виновното поведение се санкционира.

XIV. Пропускателен режим и сигурност на децата

Чл. 125 (1) Пропускателният режим в ДГ  се осигурява чрез   разработени   правила утвърдени със заповед на директора. 

(2) Заповедта е поставена на място за тази цел и работещите и родителите са запознати с нея, като по този начин се създават условия за безопасността на децата, опазване имуществото на детската градина и други нарушения на обществения ред.

(3) Пропускателният режим се организира от  дежурните служители.

(4) Не се допуска влизането на външни лица без разрешение на директора на детската градина.

(5) Забранява се пушенето на територията на ДГ, внасянето на горивни и запалителни материали, огнестрелно оръжие и други предмети, които могат да причинят нараняване.

Чл. 126  Всеки работещ в детската градина е длъжен незабавно да подаде първоначална информация до РУП на МВР – гр. Брезово Дирекция „Социално подпомагане”, отдел „Закрила на детето” и директора, в случай че установи, че има дете жертва на насилие или в риск от насилие или при кризисна интервенция на територията на детската градина.
ДОПЪЛНИТЕЛНИ РАЗПОРЕДБИ

Чл. 127 Сведения относно здравословното състояние на децата родителите получават от медицинската сестра и учителите в групата.  
 Чл. 128 . Сведения относно възпитанието и обучението на децата родителите получават от учителките на съответната група.

Чл. 129. Забранява се изпълнението на заповеди и нареждания, противоречащи на този правилник.

ЗАКЛЮЧИТЕЛНИ РАЗПОРЕДБИ

§ 1. Този правилник се изготвя на основание чл. 28, ал. 1, т. 2 от ЗПУО.

§ 2. Правилникът влиза в сила след приемане с решение на педагогическия съвет и утвърждаването му със заповед от директора на ДГ.

§ 3. ПДДГ се актуализира в следните случаи: 

1. в случай на промени в организацията на дейността на детската градина;

2. при промяна на нормативната база в образованието, отнасящи се до предучилищното образование;

3. при възникнала необходимост в хода на прилагането му.

§ 4. С Правилника, по утвърден график, се запознават педагогическия, непедагогическия персонал и родителите. Запознатите удостоверяват това с подписа си.

§ 5. На вниманието на родителската общност правилникът се предоставя чрез страниците на сайта на детското заведение и на първата родителска среща за учебната година.

§ 6. Указания за изпълнението на Правилника се получават от директора на детската градина.

§ 7. Контрол по спазване на ПДДГ се осъществява от директора на ДГ . 
 Правилникът за дейността на ДГ е приет/актуализиран с решение на Педагогическия съвет – Протокол № 1 / 15.09.2023г. и утвърден със заповед на директора № 2/ 15.09.2023г.
Директор :………………………..

